Ghid de utilizare Cyber-shot
Imprimare
Prima pagină > Fotografierea > Setarea modului REC > Foto panoramică prin balans

## Foto panoramică prin balans

Vă permite să creaţi o fotografie panoramică din imagini fotomontate.

1. Fixaţi butonul de selectare a modului la (Foto panoramică prin balans).

1. Aliniaţi aparatul foto cu conturul subiectului ce va fi fotografiat şi apăsaţi complet butonul declanşator.

1. Realizaţi o panoramare completă (A) , urmând instrucţiunile de pe ecranul LCD.

Indicaţii pentru realizarea unei fotografii panoramice
Realizaţi panoramarea mişcând aparatul foto pe forma unui arc, cu viteză constantă, în direcţia indicată pe ecranul LCD. Subiecţii care nu se află în mişcare sunt mai potriviţi pentru fotografiile panoramice decât subiecţii care se află în mişcare.
Raza trebuie să fie cât mai mică.
Direcţia verticală
Direcţia orizontală

- Mai întâi, apăsaţi pe jumătate butonul declanşator, pentru a memora focalizarea, expunerea şi balansul de alb. Apoi apăsaţi complet butonul declanşator şi realizaţi panoramarea sau înclinarea.

- Dacă o secţiune cu forme foarte variate sau cu un peisaj este concentrată de-a lungul marginii ecranului, compunerea imaginii poate să nu fie realizată. În asemenea cazuri, reglaţi elementele cadrului astfel încât secţiunea să fie în centrul imaginii, după care fotografiaţi din nou.

Observaţii

- Dacă nu puteţi realiza o panoramare pe întregul subiect pe durata de timp dată, pe imaginea fotomontată apare o zonă gri. Dacă se întâmplă acest lucru, mişcaţi mai rapid aparatul foto pentru a înregistra o fotografie panoramică completă.

- Deoarece câteva fotografii sunt unite, partea lipită nu va fi înregistrată cu acurateţe.

- În condiţii de lumină slabă, este posibil ca imaginile panoramice să fie neclare sau fotografiile să nu fie realizate.

- În condiţii de lumină care pâlpâie, cum ar fi lumina fluorescentă, luminozitatea sau culoarea imaginii combinate nu este întotdeauna aceeaşi.

- Atunci când unghiul total al fotografiei panoramice şi unghiul de blocare AE/AF diferă foarte mult ca luminozitate, culoare şi focalizare, fotografia nu va fi reuşită. Dacă se întâmplă acest lucru, modificaţi unghiul de blocare AE/AF şi repetaţi fotografierea.

- Fotografierea panoramică prin balans nu este adecvată în următoarele situaţii:

- Dacă subiecţii se mişcă

- Subiecţii sunt prea aproape de aparatul foto

- Imaginile au contrast slab, cum ar fi cerul, plaja cu nisip sau pajiştile

- Imaginile sunt în schimbare continuă, cum ar fi valurile sau cascadele

- Nu puteţi crea fotografii panoramice în următoarele situaţii:

- Realizaţi panoramarea prea repede sau prea încet.

- Aparatul foto este foarte instabil.

- Este posibil să nu puteţi seta anumite funcţii sau opţiuni de MENU, în funcţie de modul REC selectat. Pentru informaţii suplimentare, consultaţi secţiunile „Funcţii indisponibile în anumite moduri REC” [Detalii] şi „Opţiuni de MENU indisponibile în anumite moduri REC”. [Detalii]

Subiect corelat
Derularea imaginilor panoramice în vederea afişării
Direcţie fotografiere
Dimens. imag.
Sus