Ghid de utilizare Cyber-shot
Imprimare
Prima pagină > Probleme tehnice > Probleme tehnice > Acumulatorii şi alimentarea

## Acumulatorii şi alimentarea

Nu puteţi introduce acumulatorii în aparatul foto.

- Verificaţi dacă acumulatorii sunt aşezaţi în direcţia corectă şi introduceţi-i până când clapeta de scoatere a acestora se blochează.

Nu puteţi porni aparatul foto.

- După ce aţi introdus acumulatorii în aparatul foto, pot trece câteva minute până când aparatul foto porneşte.

- Verificaţi dacă acumulatorii sunt introduşi corect.

- Acumulatorii sunt descărcaţi. Introduceţi acumulatori încărcaţi.

- Bornele acumulatorilor sunt murdare. Îndepărtaţi murdăria ştergându-le uşor cu o cârpă moale.

- Utilizaţi acumulatori recomandaţi.

Aparatul foto se închide brusc.

- În funcţie de aparatul foto şi de temperatura bateriei, aparatul foto se poate închide automat, din motive de protecţie. În acest caz, pe ecranul LCD apare un mesaj înainte ca aparatul foto să se închidă.

- Dacă nu utilizaţi aparatul foto pentru o anumită perioadă de timp atunci când este pornit şi atunci când [Economisire energ.] este setată la [Standard] sau la [Rezistenţă], acesta se închide automat, pentru a se evita descărcarea acumulatorilor. Porniţi din nou aparatul foto.

Indicatorul de energie rămasă nu este corect.

- Acest fenomen apare atunci când utilizaţi aparatul foto în locuri foarte calde sau foarte reci.

- A apărut o discrepanţă între indicatorul de energie rămasă şi energia reală rămasă. Descărcaţi complet, o dată, acumulatorii, şi apoi reîncărcaţi-i, pentru a corecta indicaţia. Este posibil ca acest indicator să nu fie corect, în anumite cazuri.

- Bateria se uzează în timp şi prin utilizare repetată. Dacă, între încărcări, observaţi că energia bateriei scade prea repede, este posibil să fie nevoie să înlocuiţi bateria cu una nouă.

Nu puteţi încărca acumulatorii atunci când sunt introduşi în aparatul foto.

- Nu puteţi încărca acumulatorii folosind adaptorul CA (se vinde separat). Utilizaţi încărcătorul de baterie pentru a încărca bateria.

Ledul CHARGE se aprinde intermitent în timpul încărcării bateriei.

- Verificaţi dacă tipul de acumulatori este NP-BN1.

- Ledul CHARGE se aprinde intermitent atunci când utilizaţi acumulatori care nu au fost folosiţi o perioadă lungă de timp.

- Ledul CHARGE (de pe încărcătorul de baterie livrat) are două moduri de aprindere, aprindere rapidă (la intervale de aprox. 0,15 secunde) şi aprindere lentă (la intervale de aprox. 1,5 secunde). Dacă ledul se aprinde rapid, scoateţi acumulatorii care se încarcă şi introduceţi-i din nou în încărcător (până când se fixează în poziţie). Dacă ledul se aprinde din nou rapid, poate fi vorba despre o defecţiune a acumulatorilor.
  Dacă ledul se aprinde intermitent lent, înseamnă că încărcătorul este în modul în aşteptare şi că încărcarea este oprită temporar. Încărcarea se opreşte temporar şi este activat modul în aşteptare atunci când temperatura nu se situează în intervalul corespunzător pentru încărcare. Atunci când temperatura revine în intervalul corespunzător, încărcarea este reluată şi ledul CHARGE se reaprinde.
  Se recomandă să încărcaţi acumulatorii în intervalul de temperatură de încărcare corespunzător, de la 10°C la 30°C.

- Pentru informaţii suplimentare, consultaţi [Detalii].

Sus